
Compartiment  Achiziţii  Publice



CONTRACT DE EXECUŢIE DE LUCRĂRI

Nr................ din  .............2026
1. Părţile contractante

Între

S.C. COMPANIA DE APĂ ORADEA S.A., cu sediul in Oradea, str. Duiliu Zamfirescu nr. 3, jud. Bihor, număr de înmatriculare J1991000014054, cod unic de înregistrare RO54760, cont: RO41BRDE050SV03433450500 deschis la BRD,  telefon: 0259/436.909, reprezentată prin  Director general: ing. Lucian Mihai CHINDLEA şi Director economic  ec. Maria SILAGHI, în calitate de achizitor,

şi

   ……………….., cu sediul in ..........., str. ………….. nr. …,  număr de înmatriculare J 05/…/…., cod unic de înregistrare ……….., cont …………… deschis la ……………….., telefon:  …………., fax:  ……………, reprezentată prin Administrator : ……………………..   , în calitate de executant,

   a intervenit prezentul contract.

Clauze obligatorii
2. Obiectul şi preţul contractului

      2.1. - Executantul se obligă să execute şi să finalizeze: „Refacere strat suport din beton în zona trotuarelor și zona carosabilă, montare borduri în urma lucrărilor de investiții executate în regie proprie de către SC Compania de Apă SA” în conformitate cu obligaţiile asumate prin prezentul contract.
        2.2. - Achizitorul se obligă să plătească executantului pentru refacerea sistemului rutier, astfel:

	Nr.

Crt.
	Tip Suprafata
	Unitate de măsură
	Simbol
	Pret unitar

Lei fara TVA

	0
	1
	2
	3
	5

	1
	Turnare beton C12/15, gr.0-32 strat 20cm pt zona carosabila 
	m²
	Bc
	

	2
	Turnare beton C12/15, gr.0-32 strat 15cm pt zona de trotuar
	m²
	Bt
	

	3
	Refacere bordura carosabil
	m
	M1
	

	4
	Refacere bordura trotuar
	m
	M2
	

	5
	Frezare beton asfaltic adâncime 10m, lățime 50cm
	m²
	Fc
	

	6
	Incarcare si transport balast umplutura
	m3
	Tb
	


, plătibile după recepţia lucrărilor.
        2.3. - Valoarea totală a contractului, este de ….........….  lei fără T.V.A.,  la care se adaugă TVA în valoare de …….. lei, respectiv................cu TVA inclus.
3. Durata contractului

3.1. - Executantul se obligă să execute, să finalizeze şi să remedieze orice defecte ale lucrării:  „Refacere strat suport din beton în zona trotuarelor și zona carosabilă, montare borduri în urma lucrărilor de investiții executate în regie proprie de către Compania de Apă SA”, pe o perioadă de 12 (douăsprezece) luni de la data lansarii primei comenzi.

       4. Definiţii
       4.1. - În prezentul contract următorii termeni vor fi interpretaţi astfel:
a) contract - actul juridic care reprezintă acordul de voinţă al celor două părţi, încheiat între o autoritate contractantă, în calitate de achizitor, şi un executant de lucrări, în calitate de executant;

b) achizitor şi executant - părţile contractante, astfel cum acestea sunt denumite în prezentul contract;

  c) preţul contractului - preţul plătibil executantului de către achizitor în baza contractului pentru îndeplinirea integrală şi corespunzătoare a tuturor obligaţiilor sale asumate prin contract;

  d) standarde - standardele, reglementările tehnice sau altele asemenea prevăzute în Caietul de sarcini şi în propunerea tehnică;

  e) amplasamentul lucrării - locul în care executantul execută lucrarea;

  f) forţă majoră - un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut în momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi. De asemenea nu constituie forţă majora greva salariaţilor executantului, criza economică naţională şi mondială, şomajul, disponibilizările de personal, reducerea programului de lucru a executantului.

g) zi - zi calendaristică; an - 365 de zile. 

5. Aplicabilitate

        5.1. - Contractul intră în vigoare la data lansarii primei comenzi si va avea aplicabilitate de 12 luni.
        5.2. - În cazul în care există diferenţe între valoarea contractată şi cea realizată după expirarea datei  de valabilitate, părţile pot conveni prelungirea valabilităţii contractului prin act adiţional cu păstrarea preţurilor unitare contractate.
6. Documentele contractului

6.1. - Natura şi volumul lucrărilor sunt precizate în anexele la prezentul contract.

6.2. - Documentele prezentului  contract, care fac parte integrantă din acesta, sunt:

a) invitaţia de participare nr. 36457/25.08.2026 şi clarificări, după caz;
b) caietul de sarcini nr. 38406/31.08.2025;
c) garanţia de bună execuţie constituită conform art. 11.3;
d) alte anexe ale contractului care se vor încheia ulterior.

7. Standarde

7.1. - (1) Executantul garantează că la data recepţiei lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

(2) La lucrările la care se fac încercări, calitatea probei se consideră realizată dacă rezultatele se înscriu în toleranţele admise prin reglementările tehnice în vigoare.

8. Caracterul confidenţial al contractului

8.1. - (1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are  acces în perioada de derulare a contractului, în alt scop decât acela de a-şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

8.2. - O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă; sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informaţia.

9. Drepturi de proprietate intelectuală 
         9.1. - Executantul are obligaţia de a despăgubi achizitorul împotriva oricăror:

a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru ori în legătură cu execuţia lucrărilor sau încorporate în acestea; şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea invitaţiei de participare sau Caietului de sarcini întocmit de către achizitor.

10. Protecţia patrimoniului cultural naţional

10.1. - Toate fosilele, monedele, obiectele de valoare sau orice alte vestigii ori obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

10.2. - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să nu deterioreze obiectele prevăzute la clauza 10.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

     - orice prelungire a duratei de execuţie la care executantul are dreptul;

      10.3. - Achizitorul are obligaţia, de îndată ce a luat cunoştinţă despre descoperirea obiectelor prevăzute la clauza 10.1, de a înştiinţa în acest sens organele de poliţie şi comisia monumentelor istorice.
Clauze specifice

11. Garanţia de bună execuţie a contractului

11.1.  - Executantul are obligaţia de a constitui garanţia de bună execuţie în termen de maxim 5 (cinci) zile lucrătoare de la semnarea contractului de către ambele părţi, conform celor de mai jos.

11.2. – Cuantumul garanţiei de bună execuţie a contractului reprezintă 10% din valoarea lucrarilor fără T.V.A., adică  ___________________lei, constituit conform Art. 11.3.

11.3  - Garanţia de bună execuţie a contractului de lucrări se constituie după cum urmează :

a) - scrisoare de garanţie bancară sau poliţă de asigurare, valabilă până la expirarea duratei garanţiei de bună execuţie a lucrării,

· Garanţia de bună execuţie va fi emisă de o entitate şi dintr-o ţară (sau altă jurisdicţie) aprobata de către Achizitor, şi având conţinutul acceptat de Achizitor.

      Executantul se va asigura că garanţia de bună execuţie este valabilă şi în vigoare până la execuţia şi terminarea lucrărilor şi remedierea oricăror defecţiuni. 

· Dacă termenii garanţiei de bună execuţie specifică data de expirare a acesteia, iar executantul nu este îndreptăţit să obţină procesul verbal de recepţie finală cu 28 de zile înainte de data de expirare a garanţiei, executantul va prelungi valabilitatea garanţiei de bună execuţie până când lucrările vor fi terminate şi toate defecţiunile remediate.
si/sau

b) - prin reţineri succesive de 10% din plata cuvenită pentru facturile fiscale parţiale. În acest caz executantul are obligaţia de a deschide un cont la dispoziţia achizitorului, la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispoziţia achizitorului. Pe parcursul îndeplinirii contractului, achizitorul urmează să alimenteze acest cont de disponibil prin reţineri succesive din sumele datorate şi cuvenite executantului până la concurenţa sumei stabilite drept garanţie de bună execuţie. Achizitorul va înştiinţa executantul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele executantului pot fi dispuse plăţi atât de către executant, cu avizul scris al achizitorului care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a achizitorului în favoarea căreia este constituită garanţia de bună execuţie. Contul astfel deschis este purtător de dobândă în favoarea executantului. Suma iniţială care se depune de către executant în contul astfel deschis nu trebuie să fie mai mică de 0,5% din valoarea contractului fără TVA, adică ____________ lei.           

11.4.  -  În cazul contractelor de lucrări, precum şi pentru părţile din contractele de servicii care presupun execuţia de lucrări autoritatea contractantă are obligaţia de a elibera/restitui garanţia de bună execuţie, după cum urmează:

a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim, cu respectarea art. 16.2;

b) restul de 30% din valoarea garanţiei, la expirarea duratei de garantare a lucrărilor executate, pe baza procesului-verbal de recepţie finală.
11.5. - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie achizitorul are obligaţia de a notifica acest lucru executantului, precizând totodată obligaţiile care nu au fost respectate.
12. Responsabilităţile executantului

12.1. - (1) Executantul are obligaţia de a executa şi de a finaliza lucrările intr-o perioadă de           12 (douasprezece) luni, de la data lansarii primei comenzi, precum şi de a remedia viciile ascunse, cu atenţia şi promptitudinea cuvenite, în concordanţă cu obligaţiile asumate prin contract. 
   Execuţia se finalizează cu recepţie la terminarea lucrărilor conform HG 273/1994, actualizată.
            (2) Executantul are obligaţia de a executa refacerea covorului asfaltic imediat de la data primirii comenzii emise de beneficiar (conform cerinţelor Primăriei) dar nu mai mult de 5(cinci) zile calendaristice de la data comenzii.

          (3)        Executantul are obligaţia de a reface marcajele rutiere imediat de la data primirii comenzii emise de beneficiar (conform cerinţelor Primăriei) dar nu mai mult de 3 (trei) zile calendaristice de la data comenzii. În cazul în care se comandă împreună cu refacerea stratului de asfalt, termenul pentru refacerea marcajelor se va prelungi cu 5 zile, necesare uscării complete a asfaltului.
(4)  Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
(5) Executantul are obligaţia de a realiza aşternerea mixturii asfaltice numai mecanizat, doar în cazul spaţiilor înguste, aşternerea se poate face manual.
(6) Executantul are obligaţia la compactarea mixturilor asfaltice, să se aplice tehnologii corespunzătoare, care să asigure caracteristicile tehnice şi gradul de compactare, prevăzute pentru fiecare tip de mixtură asfaltică şi fiecare strat în parte. Operaţia de compactare a mixturilor se realizează cu compactoare cu rulouri netede, prevăzute cu dispozitive de vibrare adecvate, astfel încât să se obţină un grad de compactare de minim 96% pentru fiecare strat al îmbrăcăminţii.
(7) Situaţiile de lucrări se vor întocmi pentru fiecare reparaţie efectuată. 
12.2. - Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.
12.3. - (1) Executantul are obligaţia de a respecta şi de a executa dispoziţiile achizitorului în orice problemă menţionată sau nemenţionată în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.
(2) În cazul în care respectarea şi executarea dispoziţiilor prevăzute la alin. (1) determină dificultăţi în execuţie care generează costuri suplimentare, aceste costuri vor fi acoperite pe cheltuiala achizitorului.

12.4. - Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare în vederea îndeplinirii responsabilităţii respective.

12.5. - Neutilizarea de către executant a materialelor şi echipamentelor cu specificaţiile tehnice din Documentaţia de atribuire, duce la rezilierea contractului.

12.6. – Executantul este responsabil de respectarea tehnologiilor şi normelor de execuţie a lucrărilor stabilite de reglementările în vigoare şi caietele de sarcini.
12.7. - Pe parcursul execuţiei lucrărilor şi al remedierii viciilor ascunse executantul are obligaţia:

a) de a lua toate măsurile pentru asigurarea împotriva riscurilor a tuturor persoanelor a căror prezenţă pe şantier este autorizată şi de a menţine şantierul (atâta timp cât acesta este sub controlul său) şi lucrările (atâta timp cât acestea nu sunt finalizate şi ocupate de către achizitor) în starea de ordine necesară pentru evitarea oricărui pericol pentru respectivele persoane;

b) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, în cazul în care sunt necesare sau au fost solicitate de către achizitor 

sau de către alte autorităţi competente, în scopul protejării lucrărilor sau al asigurării confortului riveranilor;

c) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru.

12.8. - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează să fie puse în operă de la data primirii ordinului de începere a lucrării până la data semnării procesului-verbal de recepţie a acesteia.

12.9. - (1) Pe parcursul execuţiei lucrărilor şi al remedierii viciilor ascunse executantul are obligaţia, de a nu stânjeni inutil sau în mod abuziv:

a)  confortul riveranilor; sau

b) căile de acces, prin folosirea şi ocuparea drumurilor şi a căilor publice sau private care deservesc proprietăţile aflate în posesia achizitorului sau a oricărei alte persoane.

 (2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin. (1), pentru care responsabilitatea revine executantului.

12.10. - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi va repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau a altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

 (2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

12.11. - (1) Pe parcursul execuţiei lucrării executantul are obligaţia:

a) de a evita pe cât posibil acumularea de obstacole inutile pe şantier;

b) de a depozita sau de a retrage orice utilaje, echipamente, instalaţii, surplus de materiale;

c) de a aduna şi de a îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier până la sfârşitul perioadei de garanţie numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

12.12. - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de 12 luni de la recepţia la terminarea lucrării şi după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării detaliilor de execuţie aferente execuţiei lucrării.
12.13. - Executantul răspunde de instruirea periodică a personalului precum şi respectarea legislaţiei în vigoare pe linia securităţii şi sănătăţii în muncă şi situaţiilor de urgenţă ( protecţie civilă şi apărarea împotriva incendiilor). Orice nereguli privind nerespectarea legislaţiei în vigoare intră în întregime în sarcina executantului .
12.14. – a) Executantul răspunde de instruirea periodică a personalului precum şi respectarea legislaţiei în vigoare pe linia securităţii şi sănătăţii în muncă şi situaţiilor de urgenţă (protecţie civilă şi apărarea împotriva incendiilor). Orice nereguli privind nerespectarea legislaţiei în vigoare intră în întregime în sarcina executantului.


        - b) Executantul răspunde de instruirea periodică a personalului precum şi respectarea legislaţiei în vigoare pe linia securităţii şi sănătăţii în muncă şi situaţiilor de urgenţă (protecţie civilă şi apărarea împotriva incendiilor) inclusiv pe perioada de notificare a defectelor, perioada in care intra in sarcina exclusiva a executantului asigurarea unui supervizor de SSM atestat pe cheltuiala exclusiva a executantului. In caz contrar se aplica clauzele art. 11.5.
12.15. - Executantul răspunde de respectarea condiţiilor de protecţie a mediului, conform Legislaţiei în vigoare.

12.16. -  În cazul în care activitatea prestată poate genera impact asupra mediului, executantul  se obligă să respecte cele aduse la cunoştinţa sa prin art. 12.19.

12.17. -  Executantul va răspunde de îndeplinirea în totalitate a cerinţelor menţionate în Avizul de desfacere de pavaj emis de Primărie, cu respectarea art. 12.1 alin. 2. Orice sancţiune aplicată S.C. Compania de Apă Oradea S.A. de Primărie sau alte organe abilitate, ca urmare a nerespectării cerinţelor va fi imputată şi suportată direct de executant.

12.18. - Contravaloarea sancţiunilor aplicate S.C. Compania de Apă Oradea S.A. sau reprezentantului S.C. Compania de Apă Oradea S.A., privind neîndeplinirea condiţiilor din Avizul de desfacere de pavaj se vor recupera de la executant pe baza actului doveditor şi procesului verbal, în termen de 15 zile, după caz : 

1. - sumele datorate se vor reţine din prima situaţie de lucrări;

2. - sumele datorate după recepţia lucrărilor vor fi recuperate din garanţia de bună execuţie;
3. - sumele datorate, neachitate sau neacoperite de valoarea garanţiei de bună execuţie,  S.C. Compania de Apă Oradea S.A. va elibera un certificat constatator nefavorabil, executantul ne mai fiind acceptat să execute lucrări pentru S.C. Compania de Apă Oradea S.A. pentru o perioadă de 2 ani, urmând a fi recuperate pe orice alta cale legala.
12.19. Executantul va prelua întreaga responsabilitate privind legislaţia de mediu aplicabilă şi regimul deşeurilor rezultate din activitatea care face obiectul contractului, evidenţa gestiunii deşeurilor si pentru aprobarea listei cuprinzând deşeurile, inclusiv cele periculoase conform HG 856/2002, transportul deşeurilor periculoase si nepericuloase pe teritoriul Romaniei conform HG 1061/2008 şi regimul deseurilor conform Legii nr. 211/2011.
13. Responsabilităţile achizitorului

13.1. - La începerea lucrărilor achizitorul are obligaţia de a obţine toate autorizaţiile şi avizele necesare în vederea execuţiei lucrărilor.

13.2. - Achizitorul are obligaţia de a pune la dispoziţie executantului, fără plată, dacă nu s-a convenit altfel, următoarele:

a) amplasamentul lucrării liber de orice sarcină;

b) suprafeţele de teren necesare pentru depozitare şi pentru organizarea de şantier;

c) căile de acces rutier şi racordurile de cale ferată;

d) racordurile pentru utilităţi (apă, energie, canalizare etc.), până la limita amplasamentului şantierului.

13.3. - Achizitorul este responsabil pentru trasarea axelor principale, a bornelor de referinţă, a căilor de circulaţie şi a limitelor terenului pus la dispoziţie executantului, precum şi pentru materializarea cotelor de nivel în imediata apropiere a terenului.

13.4. - Achizitorul are obligaţia de a examina şi de a măsura lucrările care devin ascunse în cel mult 5 zile de la notificarea executantului.

13.5. - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi de dispoziţiile şi livrările sale.

14. Începerea şi execuţia lucrărilor

14.1. - (1) Executantul are obligaţia de a executa refacerea covorului asfaltic imediat de la data primirii comenzii în scris emise de beneficiar (conform cerinţelor Primăriei), dar nu mai târziu 5 (cinci) zile calendaristice de la data comenzii.
        Executantul are obligaţia de a reface marcajele rutiere imediat de la data primirii comenzii emise de beneficiar (conform cerinţelor Primăriei) dar nu mai mult de 3 (trei) zile calendaristice de la data comenzii. În cazul în care se comandă îmreună cu refacerea stratului de asfalt, termenul pentru refacerea marcajelor se va prelungi cu 5 zile, necesare uscării complete a asfaltului.

(2) Pentru solicitările speciale, lucrări de maximă urgenţă, resprezentând lucrările care obstrucţionează circulaţia pe unele artere principale,  termenul de execuţie va fi de maxim 24 de ore de la data primirii comenzii.
(3) Executantul trebuie să notifice achizitorului data începerii efective a lucrărilor

(4) Lucrările de refacere se vor executa numai în baza comenzilor ferme emise de către autoritatea contractantă (Compania de Apă Oradea), pentru fiecare intervenţie, cu respectarea preţului unitar aferent art. 2.2.
(5) Executantul va realiza aşternerea asfaltului la rece, doar după comanda fermă emisă de către autoritatea contractantă, cu respectarea preţului unitar aferent art. 2.2.
14.2. - (1) Lucrările trebuie să se deruleze şi să fie terminate la data stabilită. 

           (2) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la clauza 14.1 alin. (1) şi (2), achizitorul este îndreptăţit să îi fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

14.3. – Pentru lucrările suplimentare apărute, dispuse prin dispoziţie de şantier, executantul va realiza aceste lucrări pe baza unei oferte, respectând preţurile unitare contractate. După însuşirea de către achizitor a ofertei prezentate de executant se va încheia un act adiţional sau contract, care va sta la baza începerii lucrărilor.

14.4. - (1) Achizitorul are dreptul de a supraveghea desfăşurarea execuţiei lucrărilor şi de a urmări conformitatea lor cu specificaţiile cuprinse în anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume a responsabilului tehnic cu execuţia din partea executantului şi a dirigintelui de şantier sau, dacă este cazul, a altei persoane fizice sau juridice atestate potrivit legii, din partea achizitorului.

       (2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

         14.5. - Achizitorul îşi rezervă dreptul de a pune la dispoziţia executantului o parte din materialele necesare . Aceasta se va face printr-un proces - verbal de predare spre montaj a materialelor, iar executantul este obligat să le utilizeze.

14.6. - (1) Materialele trebuie să fie de calitatea prevăzută în documentaţia de atribuire; verificările şi testările materialelor folosite la execuţia lucrărilor, precum şi condiţiile de trecere a recepţiei la terminarea lucrărilor şi a recepţiei finale (calitative) sunt descrise în anexa/anexele la contract.

(2) Executantul are obligaţia să asigure instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv al manoperei aferente acestora, revine executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant, dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar achizitorul va suporta aceste cheltuieli.

14.7. - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi din lucrare, la dispoziţia achizitorului, şi de a reface această parte sau aceste părţi din lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, cheltuielile privind dezvelirea şi refacerea vor fi suportate de către achizitor, iar în caz contrar, de către executant.

15. Întârzierea şi sistarea lucrărilor

15.1. - În cazul în care:

a) volumul sau natura lucrărilor neprevăzute; sau

b) condiţiile climaterice sunt decretate nefavorabile pentru execuţia lucrărilor; sau

c) oricare alt motiv de întârziere care nu se datorează executantului şi nu a survenit prin încălcarea contractului de către acesta îl îndreptăţesc pe executant să solicite prelungirea termenului de execuţie a lucrărilor sau a oricărei părţi din acestea, prin consultare, părţile vor stabili:

- orice prelungire a duratei de execuţie la care executantul are dreptul.
15.2. - Lucrările pot fi sistate şi execuţia decalată pentru o perioadă de timp, în cazul în care achizitorul anunta in scris acest lucru, executantul neputând pretinde penalităţi sau despăgubiri din partea achizitorului.

Pe baza adresei achizitorului, contractul se consideră suspendat. Părţile vor încheia, în acest sens, un act adiţional.

Reînceperea derulării contractului se va face prin ordin scris al achizitorului prin întocmirea unui act adiţional la contract.

15.3. - Achizitorul îşi rezervă dreptul de a renunţa oricând la contract sau parte din contract, printr-o notificare scrisă adresată executantului, fără nici o compensaţie, dacă executantul dă faliment, sau pe parcursul derulării contractului se pierde sursa de finanţare sau se renunța la unele lucrări. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului, neputând pretinde penalităţi sau despăgubiri din partea achizitorului.

15.4. La nerealizarea în termen a oricărei comenzi, achizitorul poate comanda realizarea comenzii cu terţ, contravaloarea lucrării se va reţine din garanţia de bună execuţie.
16. Finalizarea lucrărilor

16.1. – Ansamblul lucrărilor, prevăzute a se executa pe o perioada de 12 luni, sunt cele cuprinse în oferta prezentată.
16.2. - (1) La finalizarea lucrărilor executantul are obligaţia de a notifica în scris achizitorului că sunt îndeplinite condiţiile de recepţie, solicitând acestuia convocarea comisiei de recepţie, conf. H.G. 273/1994, actualizată.

(2) Pe baza situaţiilor de lucrări executate confirmate şi a constatărilor efectuate pe teren achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

(3) Situaţiile de lucrări se vor prezenta distinct, pentru fiecare lucrare de reparaţie efectuată în parte;        
(4) Situaţiile de lucrări acceptate de beneficiar, vor sta la baza emiterii facturilor de plată.
16.3. - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. Comisia de recepţie examinează calitatea execuţiei şi suprafaţa rezultată, calitatea și alinierea bordurilor. În funcţie de constatările făcute achizitorul are dreptul de a aproba, amâna sau de a respinge recepţia. 
16.4. – (1) Recepţia se poate face şi pentru părţi din lucrare, distincte din punct de vedere fizic şi funcţional. 

       - (2) Recepţia lucrărilor se face pe bază de proces verbal încheiat între cele două părţi, la faţa locului.
16.5. Lucrările neacceptate din punct de vedere calitativ de către SC Compania de Apă Oradea SA sau de către Primăria Municipiului Oradea nu se vor accepta la plată. Acestea se vor remedia, repara sau se vor reface pe cheltuiala executantului. 
17. Perioada de garanţie acordată lucrărilor

17.1. - Perioada de garanţie decurge de la data recepţiei la terminarea lucrărilor, pe ansamblu sau pe părţi din lucrare distincte din punct de vedere fizic şi funcţional, până la recepţia finală, respectiv 12 (douasprezece) luni, dată la care încetează valabilitatea prezentului contract .
17.2. - (1) În perioada de garanţie executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor, şi altor defecte a căror cauză este nerespectarea clauzelor contractuale.

 (2) Executantul are obligaţia de a executa toate activităţile prevăzute la alin. (1), pe cheltuială proprie, în cazul în care ele sunt necesare ca urmare a:

a) utilizării de materiale, de instalaţii sau a unei manopere neconforme cu prevederile contractului; sau

b) unui viciu de concepţie, acolo unde executantul este responsabil de proiectarea unei părţi din lucrări; sau

c) neglijenţei sau neîndeplinirii de către executant a oricăreia dintre obligaţiile explicite sau implicite care îi revin în baza contractului.

 (3) În cazul în care defecţiunile nu s-au produs din vina executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

17.3. - În cazul în care executantul nu execută lucrările prevăzute la clauza 17.2 alin. (1), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.
18. Modalităţi de plată

18.1. – Plata facturilor fiscale se va efectua în termen de 30 de zile de la data primirii acestora, după verificarea și acceptarea situației/situatiilor de lucrări de către achizitor, cu respectarea art. 18.2 alin.(6). 

Facturile fiscale se vor emite cel târziu până în 15 a lunii curente pentru lucrările lunii precedente. 

18.2 - Plata facturii fiscale se va face conf. 18.1, după verificarea și acceptarea situației de lucrări definitive de către achizitor. Dacă verificarea se prelungește din diferite motive, dar în special ca urmare a unor eventuale litigii, contravaloarea lucrărilor care nu sunt în litigiu va fi plătită conf. 18.1.

Situațiile de lucrari vor fi dovedite prin:

1. Măsurători topografice provizorii, aferente fiecarei situatii de lucrari, intocmite si asumate de catre un topograf autorizat. Acestea vor fi insotite de lista bransamentelor de apa si racordurilor de canalizare, menajer si pluvial, pe numere cadastrale si de imobile, daca este cazul.

2. Atașamente (intocmite conform antemasuratorilor din proiect) insusite si confirmate de catre dirigintele de santier si prin situatii de lucrari provizorii, verificate, insusite si confirmate de catre prepusii Achizitorului, cu atributii si competente in acest sens. 

3. Certificate de calitate, declarații de conformitate pentru materialele puse în operă;

4. Procese verbale de lucrări ascunse întocmite conform programului de control al execuției, aferente fiecarei situatii de lucrari, semnate de catre toti factorii implicati, in copie conform cu originalul.

5. Buletine de încercare, sau dovada luărilor de probe in vederea elaborării buletinelor, până la prezentarea buletinului original.

6. Situaţiile de lucrari (insotite in documentele descrise la punctele 1-5) se confirmă de către achizitor în termen de 15 zile de la prezentarea acestora la sediul Achizitorului. Factura fiscala se va emite doar dupa comunicarea acceptarii la plata a situatiei de lucrari, in scris.
18.3. – Achizitorul poate exclude orice articol aprobat într-un certificat anterior sau poate să reducă proporția oricărui articol aprobat în vreun certificat anterior în lumina informațiilor ulterioare.

18.4. - Contractul nu va fi considerat terminat până când procesul-verbal de recepție finală nu va fi semnat de comisia de recepție. Procesele-verbale de recepție finală pot fi întocmite și pentru părți din lucrare, dacă acestea sunt distincte din punct de vedere fizic și funcțional. Recepția finală va fi efectuată conform prevederilor legale, după expirarea perioadei de garanție. Plata ultimelor sume datorate executantului pentru lucrările executate nu va fi condiționată de eliberarea certificatului de recepție finală. 

18.5. – Plata facturilor fiscale va fi efectuată doar în baza E-FACTURILOR descărcate din SPV.
19. Actualizarea preţului contractului

19.1. - Pentru lucrările executate plăţile datorate de achizitor executantului sunt cele declarate în propunerea financiară, preţ unitar ferm pe toată durata de îndeplinire a contractului.        
20. Asigurări

20.1. -  Executantul are obligaţia de a încheia in maxim 7 (şapte) zile lucrătoare de la prima comandă, o asigurare ce va cuprinde toate riscurile care ar putea sa apara privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice. In cazul neindeplinirii cerintelor de mai sus, se vor aplica penalitati de 0,1% din valoarea contractului pentru fiecare zi de întârziere.
20.2. - Asigurarea se va încheia cu o agenţie de asigurare. Contravaloarea primelor de asigurare va fi suportată de către executant din capitolul "Cheltuieli indirecte".
20.3.. Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

20.4.- Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).
20.5. - Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident ori prejudiciu adus unui muncitor sau altei persoane angajate de executant, cu excepţia accidentelor sau prejudiciilor rezultate din vina achizitorului, a agenţilor sau a angajaţilor acestora.
21. Amendamente

21.1. -  Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, cu excepţia art. 19.1.
22. Subcontractanţi

22.1. - Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

22.2. - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi, pentru aprobare.

(2) Lista subcontractanţilor cuprinzând datele de recunoaştere a acestora, precum şi contractele încheiate cu aceştia se constituie în anexe la contract.

22.3. - (1) Executantul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executant de modul în care îndeplineşte partea sa din contract.

(3) Executantul are dreptul de a pretinde daune-interese subcontractanţilor, dacă aceştia nu îndeplinesc partea lor din contract.

22.4. - Executantul poate schimba oricare subcontractant numai dacă acesta nu a îndeplinit partea sa din contract. Schimbarea subcontractantului nu va modifica preţul contractului şi va fi supusă aprobării beneficiarului.

23. Penalităţi, daune-interese

23.1. - În cazul în care, executantul nu realizează lucrările în termenul stabilit la art. 14.1., nu respectă tehnologia de execuţie şi condiţiile de calitate impuse lucrării, achizitorul are dreptul de a deduce din preţul contractului, ca penalităţi, de 0,1%  din valoarea comenzii nerealizate pentru fiecare zi de întârziere, până la îndeplinirea efectivă a obligaţiilor sau de a rezilia contractul.

23.2. - În cazul în care achizitorul nu onorează facturile în termen de 30 de zile lucrătoare de la expirarea perioadei prevăzute la clauza 18.1, acesta are obligaţia de a plăti, ca penalităţi, o sumă echivalentă cu o cotă procentuală de 0,1 %/zi din plata neefectuată, dar nu mai mult decât suma datorată.                                                                                                                                                                                                                                                                                                                                                                                                                                                                                                                                                                

Realizarea stadiului fizic se va confirma printr-un proces verbal şi prin emiterea facturilor fiscale de plata. 

Nerealizarea stadiului fizic si valoric lunar, atrage după sine penalităţile prevăzute la art. 23.1. Realizarea stadiului fizic si valoric se confirma prin emiterea facturilor fiscale de plata. 

      Orice amenda primita de SC Compania de Apa Oradea SA din cauza neexecutarii la termen a lucrarilor de asfaltare si de refacere a marcajelor rutiere din alte motive din vina executantului, se va imputa executantului lucrarilor.
24. Rezilierea contractului

24.1. - Contractul dintre executant şi achizitor poate înceta în următoarele cazuri:

(a)
prin acordul scris al părţilor;

(b) prin denunţarea unilaterală a contractului de către achizitor cu un preaviz de 10 zile, contractul considerându-se reziliat de plin drept;

(c)  prin denunţarea unilaterală de către achizitor, în cazul în care executantul încalcă obligaţiile prevăzute în contract şi legislaţia în materie, contractul considerându-se desfiinţat de drept, fără punere în întârziere, fără orice altă formalitate prealabilă.

In acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului, neputând pretinde penalităţi sau despăgubiri din partea achizitorului.

În cazul art. 24.1. – aliniatul (c) executantul îşi pierde garanţia de bună execuţie constituită.

24.2. Dacă după data semnării contractului, prestatorul întârzie începerea lucrărilor, achizitorul este îndreptăţit să-i fixeze contractantului un termen până la care activitatea să intre în normal şi să-l avertizeze că, în cazul neconformării, la expirarea termenului stabilit, îi va rezilia contractul.
24.3. - Prezentul contract încetează de plin drept, fără a mai fi necesară intervenţia unei instanţe judecătoreşti, în cazul în care una dintre părţi este declarată în stare de incapacitate de plăţi sau a fost declanşată procedură de lichidare ( faliment) sau reorganizare.
25. Cesiunea

25.1. -  Cesiunea creanţelor este permisă, după acceptul achizitorului, doar pentru creanţele născute prin acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.
25.2. - Cesiunea nu va exonera executantul de nici o responsabilitate privind garanţia sau orice alte obligaţii asumate prin contract.

26. Forţa majoră

26.1. - Forţa majoră este constatată de o autoritate competentă.

26.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care acţionează aceasta.

26.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

26.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

26.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

27. Soluţionarea litigiilor

27.1. - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

27.2. - Dacă după 10 zile de la începerea acestor tratative oficiale achizitorul şi prestatorul nu reuşesc să rezolve în mod amiabil o divergenţă contractuală, instanţa competentă să soluţioneze disputa dintre părţi este numai instanţa judecătorească din Oradea.
28. Limba care guvernează contractul 

28.1. - Limba care guvernează contractul este limba română.

29. Comunicări

29.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, în cel mult 5 (cinci ) zile de la înregistrare.

(2) Orice document scris trebuie înregistrat atât în momentul transmiterii, cât şi în momentul primirii.

29.2. - Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

30. Legea aplicabilă contractului

30.1. - Contractul va fi interpretat conform Legii nr. 99/2016 privind achiziţiile sectoriale şi legilor din România.
30.2. -  Prezentul contract s-a întocmit în douã exemplare originale unul pentru achizitor şi unul pentru contractant.

  
     Achizitor,                              
     
       
            Executant,

COMPANIA DE APĂ ORADEA S.A.                S.C. ……………………
DIRECTOR GENERAL 

ADMINISTRATOR
ing. Lucian Mihai CHINDLEA      


  ……………………….       

DIRECTOR ECONOMIC 



       

ec. Maria SILAGHI  




      



SERVICIUL JURIDIC SI RESURSE UMANE



                


cons. jr. Otilia CORNEA

COMPARTIMENT ACHIZIŢII PUBLICE

ing. Vivianne SAVA
COMPARTIMENT TEHNIC-GIS-PROIECTARE
ing. Ovidiu CIUCLEA
SV/SI
Tel centrala:     004 0259 436 909


Tel secretariat: 004 0259 435 051  


Fax : 004 0259 432 576


CUI: RO 54760              


J1991000014054


Cont : RO41BRDE050SV03433450500	             E-mail:      apaoradea@apaoradea.ro 


Capital social:            12.000.800 RON	             Website:     � HYPERLINK "http://www.apaoradea.ro" ��http://www.apaoradea.ro�

